ᱥᱨᱤᱫᱮᱵᱤ

ᱥᱨᱤᱫᱮᱵᱤ (ᱡᱟᱱᱟᱢ ᱺ ᱥᱨᱤ ᱟᱢᱢᱟ ᱭᱮᱸᱡᱚᱨ ᱟᱭᱚᱯᱯᱚᱱ, ᱑᱓ ᱚᱜᱚᱥᱴ ᱑᱙᱖᱓ - ᱒᱔ ᱯᱷᱮᱵᱽᱨᱩᱣᱟᱨᱤ ᱒᱐᱑᱘) ᱢᱤᱫ ᱥᱤᱧᱚᱛ ᱯᱷᱤᱞᱤᱢ ᱠᱷᱮᱞᱚᱸᱰᱟ.ᱱᱤᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱛᱟᱢᱤᱞ, ᱢᱟᱞᱟᱭᱟᱞᱟᱢ, ᱛᱮᱞᱩᱜᱩ, ᱠᱚᱱᱱᱚᱰ ᱟᱨ ᱦᱤᱱᱫᱤ ᱯᱷᱤᱞᱤᱢ ᱨᱮᱭ ᱠᱟ.ᱢᱤ ᱟᱠᱟᱫ ᱛᱟᱦᱮᱸᱫ ᱾  ᱵᱷᱟᱨᱚᱛᱤᱭᱟ. ᱥᱤᱱᱮᱢᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟ. ᱥᱩᱯᱚᱨᱥᱴᱟᱨ ᱢᱮᱱᱛᱮ ᱵᱤᱠᱱᱟ.ᱣ ᱮ ᱥᱨᱤᱫᱮᱵᱤ ᱫᱚ ᱢᱚᱬᱮ ᱜᱚᱴᱟᱝ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟ. ᱦᱚᱸᱭ ᱟᱢᱮᱴ ᱟᱠᱟᱫᱼᱟ ᱾ ᱑᱙᱘᱐ ᱟᱨ ᱑᱙᱙᱐ ᱨᱮᱭᱟᱜ ᱜᱮᱞᱟᱝ ᱨᱮ ᱥᱨᱤᱫᱮᱵᱤ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱜᱚᱱᱚᱝ ᱮ ᱧᱟᱢ ᱟᱠᱟᱫ ᱠᱷᱮᱞᱚᱸᱰᱟ.ᱱᱤ ᱥᱟᱶ ᱥᱮᱞᱮᱫ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱟᱡ ᱫᱚ ᱤᱱᱟ.᱾ᱡᱩᱜᱽ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱜᱚᱨᱚᱡᱟᱭ ᱠᱷᱮᱞᱚᱸᱰᱟ.ᱱᱤ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱮ ᱛᱟᱦᱮᱸ ᱠᱟᱱᱟ ᱾ ᱒᱐᱑᱓ ᱥᱟᱞᱮ ᱨᱮ ᱟᱡ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟ. ᱛᱮᱭ ᱥᱚᱱᱢᱟᱱ ᱟᱠᱟ ᱫᱮᱭᱟ ᱾

ᱮᱱᱮᱢ

᱑᱙᱗᱕ ᱨᱮᱭᱟᱜ ᱯᱷᱤᱞᱤᱢ ᱡᱩᱞᱤ ᱠᱷᱚᱱ ᱟᱡ ᱫᱚ ᱦᱤᱱᱫᱤ ᱥᱤᱱᱮᱢᱟ ᱨᱮ ᱜᱤᱫᱽᱨᱟ. ᱠᱷᱮᱞᱚᱸᱰᱟ.ᱱᱤ ᱞᱮᱠᱟᱛᱮᱭ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ ᱢᱩᱫᱨᱚᱦᱩ ᱢᱩᱫᱤᱪᱷᱩ ᱧᱩᱛᱩᱢᱟᱱ ᱛᱟᱢᱤᱞ ᱛᱮ ᱛᱟᱦᱮᱸ ᱠᱟᱱᱟ ᱾ ᱥᱨᱤᱫᱮᱵᱤ ᱭᱟᱜ ᱵᱳᱞᱤᱣᱩᱰ ᱨᱮ ᱵᱚᱞᱚᱱ ᱫᱚ ᱑᱙᱗᱘ ᱨᱮᱭᱟᱜ ᱯᱷᱤᱞᱤᱢ ᱥᱚᱞᱚᱦᱣᱟ ᱥᱟᱵᱚᱱ ᱠᱷᱚᱱ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾ ᱤᱠᱷᱟ.ᱱ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱩᱯᱨᱩᱢ ᱑᱙᱘᱓᱾ᱨᱮᱭᱟᱜ ᱯᱷᱤᱞᱤᱢ ᱦᱤᱢᱢᱚᱛᱣᱟᱞᱟ ᱠᱷᱚᱱ ᱮ ᱧᱟᱢ ᱞᱮᱫᱼᱟ ᱾ ᱢᱤᱫᱴᱟ.ᱝ ᱛᱟᱭᱚᱢ ᱢᱤᱫᱴᱟ.ᱝ ᱥᱩᱯᱚᱨᱦᱤᱴ ᱛᱤᱨᱞᱟ. ᱢᱩᱬᱩᱛᱟᱱ ᱯᱷᱤᱞᱤᱢ ᱠᱷᱟ.ᱛᱤᱨ ᱛᱮ ᱟᱡ ᱫᱚ ᱥᱤᱧᱚᱛᱤᱭᱟ. ᱥᱤᱱᱢᱟ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱷᱮᱞᱚᱸᱰᱟ.ᱱᱤ ᱞᱮᱠᱟᱛᱮ ᱩᱯᱨᱩᱢ ᱛᱟᱭ ᱢᱮᱱᱟᱜᱼᱟ ᱾ ᱥᱚᱫᱽᱢᱟ, ᱱᱟᱜᱤᱱ, ᱱᱤᱜᱟᱦᱮᱸ, ᱢᱤᱥᱴᱚᱨ ᱤᱱᱰᱤᱭᱟ, ᱪᱟᱞᱵᱟᱡᱽ, ᱞᱚᱢᱦᱮ, ᱠᱷᱩᱫᱟ ᱜᱟᱵᱟᱦ ᱟᱨ ᱡᱩᱫᱟᱭᱤ ᱟᱡᱟᱜ ᱧᱩᱛᱩᱢᱟᱱ ᱯᱷᱤᱞᱤᱢ ᱫᱚ ᱾ ᱒᱔ ᱯᱷᱮᱵᱽᱨᱩᱣᱟᱨᱤ ᱒᱐᱑᱘ ᱫᱚ ᱫᱩᱵᱽᱵᱟᱭ ᱨᱮ ᱟᱡᱟᱜ ᱡᱤᱣᱤᱵᱟ.ᱛᱤ ᱫᱚ ᱤᱬᱤᱡ ᱮᱱᱟ ᱾ 

ᱜᱩᱨ

ᱥᱨᱤᱫᱮᱵᱤ ᱟᱜ ᱜᱩᱨ ᱫᱚ ᱒᱔ ᱯᱷᱮᱵᱨᱩᱣᱟᱨᱤ ᱒᱐᱑᱘ ᱦᱤᱞᱚᱜ ᱑᱙:GMT ᱨᱮ ᱫᱩᱵᱟᱭ ᱨᱮ ᱦᱩᱭ ᱮᱱᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱠᱚ ᱞᱟ.ᱭ ᱥᱚᱫᱚᱨ ᱞᱮᱜᱼᱟ ᱫᱚ ᱟᱡᱟᱜ ᱜᱩᱨ ᱫᱚ ᱦᱟᱨᱴ ᱟᱴᱟᱠ ᱛᱮ ᱦᱩᱭ ᱟᱠᱟᱱᱟ ᱾ ᱤᱠᱷᱟ.ᱱ ᱛᱟᱭᱚᱢ ᱛᱮ ᱫᱩᱵᱟᱭ ᱯᱩᱞᱤᱥ ᱦᱚᱛᱮᱛᱮ ᱦᱟᱯᱲᱟᱣ ᱞᱮᱱ ᱯᱳᱨᱮᱱᱥᱤᱠ ᱨᱤᱯᱚᱨᱴ ᱨᱮ ᱱᱚᱣᱟ ᱧᱟᱢ ᱮᱱᱟ ᱫᱚ ᱟᱡᱟᱜ ᱜᱩᱨ ᱫᱚ ᱦᱚᱴᱮᱞ ᱨᱮ ᱵᱟᱛᱷᱴᱚᱵᱽ ᱨᱮ ᱩᱱᱩᱢ ᱠᱷᱟ.ᱛᱤᱨ ᱦᱩᱭ ᱟᱠᱟᱱᱟ ᱾ 

ᱤᱱᱟ. ᱚᱠᱛᱚ ᱫᱚ ᱩᱱᱤ ᱟᱡ ᱡᱟᱶᱟᱭ ᱵᱳᱱᱤ ᱠᱟᱯᱩᱨ ᱟᱨ ᱦᱚᱯᱚᱱ ᱮᱨᱟ ᱠᱷᱩᱥᱤ ᱥᱟᱶ ᱟᱡ ᱦᱚᱢᱚᱱ ᱛᱮᱫ ᱢᱳᱦᱤᱛ ᱢᱟᱨᱣᱟ ᱟᱜ ᱭᱩᱱᱟᱭᱴᱮᱰ ᱟᱨᱚᱵᱽ ᱮᱢᱤᱨᱮᱴ ᱨᱮ ᱵᱟᱯᱞᱟ ᱟᱠᱷᱲᱟ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱠᱟᱛᱷᱟ ᱤᱱᱴᱚᱨᱱᱮᱴ ᱨᱮ ᱯᱟᱥᱱᱟᱣ ᱮᱱ ᱛᱟᱭᱚᱢ ᱢᱟᱬᱟᱝ ᱫᱚ ᱱᱚᱣᱟ ᱮᱲᱮ ᱠᱟᱛᱷᱟ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱮᱫ ᱛᱟᱦᱮᱸᱫ ᱾ ᱤᱠᱷᱟ.ᱱ ᱛᱟᱭᱚᱢ ᱛᱮ ᱟᱡᱤᱡ ᱤᱨᱤᱞ ᱠᱚᱲᱟ ᱥᱚᱧᱡᱚᱭ ᱠᱟᱯᱩᱨ ᱱᱚᱣᱟᱭ ᱞᱟ.ᱭ ᱵᱩᱴᱟ. ᱞᱮᱜᱼᱟ ᱫᱚ ᱥᱟ.ᱨᱤ ᱜᱮ ᱟᱡᱟᱜ ᱜᱩᱨ ᱦᱩᱭ ᱟᱠᱟᱱᱟ ᱾

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:᱑᱙᱖᱓ ᱨᱮ ᱡᱟᱱᱟᱢ ᱠᱚ